
[bookmark: TS3]TECHNINĖ SPECIFIKACIJA
1. PIRKIMO OBJEKTAS
1.1. Šilumos akumuliacinės talpos įrengimo darbai Jurbarko katilinėje.
2. [bookmark: _Hlk34729843]SUTARTINIŲ ĮSIPAREIGOJIMŲ VYKDYMO VIETA
2.1. Darbų atlikimo vieta: V. Kudirkos g. 33D, Jurbarkas.
3. SĄVOKOS IR SUTRUMPINIMAI
3.1. Perkantysis subjektas – AB „Kauno energija“.
3.2. Pirkimo objektas – Techninėje specifikacijoje aprašomų įrenginių ir reikiamų atlikti Darbų visuma.
3.3. TS – techninė specifikacija.
3.4. TDP – techninis darbo projektas.
3.5. TP – techninis projektas.
3.6. ŠAT – šilumos akumuliacinė talpa.
3.7. Įranga – įrenginių visuma, kuri tiekiama projekto apimtyje.
3.8. Darbai – šilumos akumuliacinės talpos įrengimo darbai Jurbarko katilinėje.
3.9. SCADA – esama AB „Kauno energija“ duomenų rinkimo atvaizdavimo ir valdymo sistema.
3.10. SDŽ – statybos dabų žurnalas.


4. ESAMA PADĖTIS
4.1. Darbams aktualūs Perkančiojo subjekto objektai ir jų informacija:
	Eil. Nr.
	Pavadinimas
	Adresas
	Papildoma informacija

	1
	2
	3
	4

	1
	Jurbarko katilinė
	V. Kudirkos g. 33D, Jurbarkas
	Projekto įvykdymo vieta



4.2. Darbams atlikti aktuali esama įranga ir parametrai:
4.2.1. Katilai, kurių charakteristikos pateikiamos žemiau:
	VŠK Nr. 1 

	Parametras
	Matavimo vienetas
	Parametro dydis

	Markė
	-
	TNX-15000

	Katilo galia
	MW
	15

	Slėgis iš katilų
	bar
	5-6

	Maksimalus leistinas slėgis, Ps
	bar
	10

	Palaikoma temperatūra iš katilų, Td
	°C
	95

	Maksimali leistina temperatūra, Ts
	°C
	110

	Skaičiuotina išeinančių dūmų temperatūra maks.
	°C
	150

	Naudojamas kuras
	-
	Dujos / mazutas



	VŠK Nr. 2 

	Parametras
	Matavimo vienetas
	Parametro dydis

	Markė
	-
	FW 10/12

	Katilo galia
	MW
	12

	Slėgis iš katilų, Pd
	bar
	4-5

	Maksimalus leistinas slėgis, Ps
	bar
	10

	Palaikoma temperatūra iš katilų, Td
	°C
	95

	Maksimali leistina temperatūra, Ts
	°C
	120

	Skaičiuotina išeinančių dūmų temperatūra maks.
	°C
	150

	Naudojamas kuras
	-
	Dujos / mazutas



	VŠK Nr.3

	Parametras
	Matavimo vienetas
	Parametro dydis

	Markė
	-
	VLB5000

	Katilo galia
	MW
	5

	Maksimalus leistinas slėgis, Ps
	bar
	8

	Darbinis slėgis, Pd
	bar
	5

	Maksimali leistina temperatūra. Ts
	°C
	130

	Palaikoma temperatūra iš katilų, Td
	°C
	120

	Išeinančių dūmų temperatūra.
	°C
	160÷180

	Naudojamas kuras
	-
	Biomasė



	VŠK Nr.4

	Parametras
	Matavimo vienetas
	Parametro dydis

	Markė
	-
	VLB 3000

	Katilo galia
	MW
	3

	Maksimalus leistinas slėgis, Ps
	bar
	8

	Darbinis slėgis, Pd
	bar
	5

	Maksimali leistina temperatūra, Ts
	°C
	130

	Palaikoma temperatūra iš katilų, Td
	°C
	120

	Išeinančių dūmų temperatūra.
	°C
	160÷180

	Naudojamas kuras
	-
	Biomasė



4.3. Darbiniai katilinės termofikacinio vandens slėgiai:
	Pavadinimas
	Paduodama linija, bar
	Grįžtama linija, bar

	Šildymo sezonu 
	4,5
	2,5

	Nešildymo sezonu 
	4,5
	1,8



4.4. Katilinės suspausto oro sistema:
	Parametras
	Matavimo vienetas
	Parametro dydis

	Suspausto oro slėgis, Ps
	bar
	8,0

	Suspausto oro slėgis, Pd
	bar
	7,5

	Suspausto oro rasos taško temperatūra
	°C
	-40


5. PIRKIMO OBJEKTO APIMTYS
5.1. Tiekėjas vadovaudamasis STR 1.01.08:2002 „Statinio statybos rūšys“ turi įvertinti, Perkančiajam subjektui pagrįsti ir parengti TDP tokiai statybos rūšiai, kuri pareikalautų kuo mažesnių Perkančiojo subjekto sąnaudų ir laiko įgyvendinant projektą. TDP rengiamas vadovaujantis Statybos techninio reglamento STR 1.04.04:2017 „Statinio projektavimas, projekto ekspertizė“ naujausia redakcija ir jo pakeitimais bei papildymais, taip pat vadovaujantis visais galiojančiais (aktualiais) Lietuvos Respublikos (toliau – LR)  teisės aktais, statybos įstatymu, statybos techniniais reglamentais ir normatyvais. Tiekėjas turės parengti visas projekto įgyvendinimui reikalingas TDP dalis.
5.2. Tiekėjas prieš pradėdamas projektavimo darbus privalo išnagrinėti Perkančiojo subjekto reikalavimus, išsamiai susipažinti su esama situacija, patikrinti pagrindinius projektinius duomenis (t. y. vandens, nuotekų, ir kt. kokybinius ir kiekybinius rodiklius), užsakyti visus reikalingus tyrimus. Tiekėjas, laikydamasis darbų grafike numatytų terminų, privalo parengti TDP bei organizuoti visus reikiamus suderinimus. Tiekėjas turi ištaisyti pagrįstas Perkančiojo subjekto ir projekto ekspertizės (jei ekspertizė atliekama) pastabas. Visi projektavimo darbai turi atitikti LR ir jei jų nėra Europos Sąjungos standartus (LST, ISO, EN ar kt.).
5.3. Tiekėjas privalo atlikti projekto autorinę (projekto vykdymo) priežiūrą, kaip numatyta LR norminiuose dokumentuose.
5.4. TDP turi būti numatyta/įvertinta:
5.4.1. projektuotojo numatomų atlikti projektavimo darbų apimtis turi būti pakankama Perkančiojo subjekto projekto racionaliam realizavimui, atliekant galimas / būtinas statybos veiklas;
5.4.2. tinkamas visos įrangos ir medžiagų parametrų nustatymas ir parinkimas, kad būtų užtikrinamas norimas pirkimo objekto funkcionalumas;
5.4.3. visa reikalinga papildoma įranga ir medžiagos, kurios reikalingos užtikrinti tinkamą norimo pirkimo objekto funkcionalumą;
5.4.4. tinkamas įrangos pajungimas ir medžiagų panaudojimas, kad būtų užtikrinamas norimo pirkimo objekto funkcionalumas;
5.4.5. esamų struktūrinių elementų (technologinė įranga, valdymo įtaisai, pastatai, atraminės ir tvirtinimo konstrukcijos, aikštelės, pamatai ir panašiai) panaudojimas arba rekonstravimas;
5.4.6. šilumos technologijos (TŠ) dalyje turi būti suprojektuoti visi vamzdynai įskaitant mažesnius nei DN50 ir drenažinius vamzdynus;
5.4.7. pirkimo objekto integravimas į esamas schemas ir valdymą. Pakeitimų atžymėjimas esamose schemose ir kitoje aktualioje dokumentacijoje;
5.4.8. statybinių konstrukcijų (SK) dalyje turi būti suprojektuotos visos atramos įrangai, , vamzdynams įskaitant mažesnius nei DN50 ir drenažiniams vamzdynams;
5.4.9. projektuojamos valdymo sistemos turi užtikrinti visas technologijų tiekėjų (gamintojų), visų galiojančių LR ir ES valdomų įrenginių įrengimo, eksploatacijos ir darbų saugos taisyklių bei norminių dokumentų reglamentuojamas funkcijas. Valdymo sistemos turi funkcionuoti griežtai pagal Tiekėjo pateiktus, su Perkančiuoju subjektu suderintus ir abipusiai patvirtintus sistemų technologinių procesų valdymo ir automatinio darbo algoritmus. Technologinių procesų valdymo ir įrenginių automatinio darbo algoritmuose turi būti nuosekliai ir aiškiai aprašyti valdomi įrenginiai, įrenginių paskirtis, jų darbo režimai, kontroliuojami signalai, valdymo principai, darbo, paleidimo ir stabdymo (technologinio ir avarinio) sekos bei sąlygos, taip pat valdymo sistemas sudarančių funkcinių posistemių, grupių ar traktų tarpusavio loginis ryšys ir priklausomybė. Algoritmuose turi būti pateikti apsaugų, blokuočių ir signalizacijų sąrašai.
5.5. Parengtam TDP turi būti gautas Perkančiojo subjekto projektų derinimo komisijos suderinimas.
5.6. Tiekėjas yra atsakingas už visų reikiamų leidimų (Perkantysis subjektas jau yra gavęs statybą leidžianti dokumentą), prisijungimo sąlygų ir suderinimų gavimą bei derinimo su atsakingomis institucijoms paslaugas. Tiekėjas, jei bus  būtina vadovaujantis teisės aktų reikalavimais, turės atlikti statybos užbaigimo procedūras. Šiems veiksmams vykdyti Perkantysis subjektas išduos įgaliojimus. Tiekėjas, jei bus  būtina vadovaujantis teisės aktų reikalavimais, turės atlikti TDP viešinimo procedūras, vadovaujantis STR 1.04.04:2017 „Statinio projektavimas, projekto ekspertizė“ naujausia redakcija ir jo pakeitimais bei papildymais, įskaitant viešinimo stendų pagaminimą ir pastatymą.
5.7. Esminės užduotys, kurias privalės atlikti Tiekėjas:
5.7.1. Akumuliacinės talpos montavimas;
5.7.2. Vamzdynų virinimo darbai.
5.8. Tiekėjas turės pateikti visas Darbų vykdymui reikalingas prekes ir medžiagas (įskaitant ŠAT, vamzdynus, siurblius, metalo konstrukcijas, pamatus ir kt.), atlikti visus TDP ir TP numatytus darbus (griovimo, demontavimo, dangų atstatymo, tiekimo, gamybos, montavimo ir kt. Darbus), priduoti Projektą Perkančiajam subjektui ir atsakingoms institucijoms (įskaitant statybos užbaigimo procedūras), parengti ir pateikti Perkančiajam subjektui reikiamą, pagal teisės aktus ir norminius dokumentus, dokumentaciją bei atlikti kitus reikalingus, tinkamam Projekto įgyvendinimui.
5.9. Tiekiami įrenginiai privalo atitikti TDP ir TP pateiktas specifikacijas.
5.9.1. TP nurodyta informacija susijusi su talpos vidinių paviršių paruošimu, apsauga ir dažymu yra nevertinama. Rengdamas TDP Tiekėjas neturi atsižvelgti į pateikto TP talpos vidinių paviršių paruošimo, apsaugos ir dažymo reikalavimus.
5.10. Naudojamos medžiagos turi atitikti TDP ir TP pateiktas specifikacijas.
5.11. Atliekami Darbai turi atitikti TDP ir TP pateiktus reikalavimus.
5.12. Perkantysis subjektas talpos OP ir SCADA sistemų programavimo darbus planuoja atlikti savo jėgomis, naudojant esamą katilinės valdymo sistemos infrastruktūrą. 
5.12.1. Tiekėjas privalo parengti ir Perkančiajam subjektui pateikti išsamią talpos sistemos darbo ir valdymo programavimo užduotį, pagal kurią Perkantysis subjektas galėtų atlikti reikiamus programavimo ir integravimo darbus. 
5.12.1.1. Talpos sistemos programavimo apimtis apima akumuliacinės talpos, su ja susijusių daviklių, siurblių, reguliavimo ir uždaromosios armatūros, apsaugų, blokuočių, signalizacijų, matavimų, darbo režimų bei sąsajų su esamais katilinės įrenginiais ir jų darbo algoritmais įgyvendinimą esamoje valdymo sistemoje. 
5.12.1.2. Tiekėjo parengtoje programavimo užduotyje turi būti pateikti visi talpos sistemos valdymui reikalingi įėjimo ir išėjimo signalai, matavimai, valdymo komandos, automatiniai ir rankiniai darbo režimai, apsaugos, blokuotės, avariniai ir įspėjamieji pranešimai, tarpusavio priklausomybės su esamais katilinės įrenginiais, duomenų archyvavimo poreikis ir operatoriaus valdymo ekranų funkciniai reikalavimai.
5.12.1.3. Tiekėjas privalo pateikti programavimo užduotį tokiu detalumu, kad pagal ją būtų galima įgyvendinti talpos sistemos valdymo algoritmus, SCADA vizualizaciją, technologinių parametrų stebėseną, avarinių situacijų indikavimą ir talpos sistemos integraciją su esama katilinės valdymo infrastruktūra be papildomų Tiekėjo programavimo darbų.
5.12.1.4. Tiekėjo pateikiama programavimo užduotis, signalų sąrašai, valdymo algoritmai ir funkciniai reikalavimai turi būti parengti taip, kad talpos sistemos įrenginiai būtų integruojami į esamą katilinės valdymo sistemą, naudojant esamus ryšio protokolus, duomenų mainų principus, operatoriaus darbo vietų logiką ir Perkančiojo subjekto taikomus eksploatavimo bei priežiūros principus.
5.12.1.5. Tiekėjas atsako už tai, kad jo pateikti technologiniai sprendiniai, programavimo užduotis, valdymo algoritmai, signalų sąrašai ir funkciniai reikalavimai būtų tarpusavyje suderinti ir pakankami talpos sistemos programavimui, integravimui, paleidimui, derinimui, bandymams bei perdavimui eksploatacijai esamos valdymo sistemos ir esamos SCADA infrastruktūros apimtyje.
5.12.2. Papildomas SCADA kompiuteris, serveris, operatoriaus darbo vieta ar kita papildoma SCADA techninė įranga talpos sistemos integracijai nenumatoma. Talpos sistemos įrenginiai integruojami į esamą katilinės valdymo sistemą ir esamą SCADA infrastruktūrą.
5.12.3. Papildoma SCADA programinės įrangos licencija, papildomi SCADA tag'ai ar kiti licencijuojami SCADA programinės įrangos plėtiniai talpos sistemos integracijai nenumatomi. Esama valdymo sistema ir esama SCADA sistema turi pakankamą tag'ų skaičių (laisvi 3700 tag‘ai iš 8192 prieinamų) naujiems talpos sistemos įrenginiams integruoti.
5.13. Tiekėjas atlieka sistemos paleidimo ir derinimo darbus.
5.14. Jeigu yra galimybė, bus galima naudotis esamomis kabelinėmis konstrukcijomis.
5.15. Esant galimybėms, įrangą galima įžeminti nuo esamo įžeminimo kontūro.
5.16. Įrenginiai turi būti sužymėti pagal Techninės specifikacijos priedą Nr. 9 keliamus reikalavimus;
5.17. Pabaigus darbus Tiekėjas Perkančiajam subjektui turės perduoti visą baigtinę projekto dokumentaciją, kuri privalo būti parengta pagal Techninės specifikacijos priedą Nr. 10 keliamus reikalavimus;
5.18. Perkančiajam subjektui turi būti perduoti reikiami valdymo programos kodai ir kita informacija bei teisės, kad pasibaigus garantiniam laikotarpiui Perkantysis subjektas galėtų pats arba pasitelkęs kitą Tiekėją keisti ir derinti sistemos ir jos įrenginių technologinius darbo rėžimus.


6. BENDRIEJI IR PAPILDOMI REIKALAVIMAI PIRKIMO OBJEKTUI
6.1. Jeigu atliekant bet kokius su statyba susijusius Darbus, kuriuos atliks Tiekėjas, atsiras būtinybė atlikti kitus privalomus Darbus, reikalingus projekto įgyvendinimui (inžinerinių sistemų perkėlimas, prijungimas ar pan.), Tiekėjas turi pasirūpinti visais reikiamais leidimais ir derinimais bei tinkamai suprojektuoti ir atlikti šiuos Darbus. 
6.2. Tiekėjas privalės įrodyti (pateikti raštiškus dokumentuotus įrodymus – sertifikatus, pasus, standartus ir kt.), kad visi tiekiami ir montuojami įrenginiai atitinka statinio projektavimą, statybą bei pripažinimą tinkamais eksploatuoti reglamentuojančių teisės aktų bei standartų reikalavimus.
6.3. Reikalavimus TDP arba techninėje specifikacijoje neaprašytiems darbams, medžiagoms, įrenginiams ir kt. Tiekėjas turi susiderinti su Perkančiuoju subjektu savalaikiai, prieš juos užsakant.
6.4. Darbai turi būti vykdomi vadovaujantis galiojančiais Lietuvoje ir Europos Sąjungoje pripažintais (aktualiais) teisės aktais, statybos įstatymu, statybos techniniais reglamentais ir normatyvais, bet jais neapsiribojant.
6.5. Tiekėjas turės parengti reikiamus dokumentus ir atlikti statybos užbaigimo procedūras. Šiems veiksmams vykdyti Perkantysis subjektas išduos įgaliojimus.
6.6. Tiekėjas turės įvykdyti visus Darbus, reikalingus tinkamam Projekto įgyvendinimui bei jo užbaigimui (darbo projekto parengimui, statybinės dokumentacijos užpildymas, Darbų technologijos projektas, vykdomų statybos Darbų išpildomoji dokumentacija, reikalingų ženklų objekte įrengimas, Darbų saugai reikalingų įspėjimo ženklų įrengimas) bei kitas Tiekėjui normatyviniais dokumentais numatytas prievoles.
6.7. Visa sumontuota Įranga turi būti sertifikuota ir turėti CE ženklinimą. Naudojami įrenginiai turi atitikti Lietuvos Respublikos įstatymų nuostatas bei kitas ES direktyvų normas ir standartus taip pat ISO, EN, DIN standartų reikalavimus bei turėti CE ženklinimą. Pasirinkta technologija ir jos pagalbiniai įrenginiai turi būti aukščiausios klasės, gerai žinomi ES, modernūs ir patikimi, pagaminti laikantis ES standartų, techninių reglamentų ir direktyvų.
6.8. Į Darbų kainą turi būti įskaičiuoti visi mokesčiai, Darbo sąnaudos, transportavimo išlaidos ir kita. Tiekėjas prieš teikdamas pasiūlymą turi įsivertinti Darbų apimtis bei galimas rizikas, numatyti visas medžiagas ir Darbus, kurie gali atsirasti įgyvendinant aprašytas Darbų apimtis. Esant poreikiui, suderinus su Perkančiuoju subjektu, gali atlikti papildomas objekto apžiūras.
6.9. Tiekėjas aprūpina savo darbuotojus techninėmis priemonėmis, reikalingomis atlikti Darbus aukštyje, bei užtikrina darbuotojų saugumą. Taip pat Tiekėjas privalo už savo lėšas aprūpinti savo darbuotojus įrankiais, mechanizmais, mechanizacijos priemonėmis, apšvietimo ir maitinimo kabeliais, apšvietimo lempomis ir kt.
6.10. Už bet kokį Perkančiajam subjektui ir / ar tretiesiems asmenims priklausančio turto sugadinimą ar technologinių procesų normalaus Darbo sutrikdymą dėl bet kokio Tiekėjo veiksmo, klaidos ar nerūpestingumo Darbų atlikimo metu atsakingas Tiekėjas. Perkančiajam subjektui ir / ar tretiesiems asmenims priklausančio sugadinto turto defektai turi būti reikiamai ir tinkamai pašalinti ar pakeisti Tiekėjo jėgomis sąskaita taip, kad būtų atstatyta ankstesnė turto būklė.
6.11. Tiekėjas turi Perkančiajam subjektui perduoti demontavimo eigoje susidariusias materialines vertybes (juodą ir spalvotą bei kitą vertingą metalo laužą ir kitus vertingus įrenginius ar medžiagas) (toliau – Materialinės vertybės). Visas Materialines vertybes Tiekėjas savo lėšomis ir jėgomis pakrauna ir naudodamas savo transportą perveža į metalo saugojimo aikštelę esančią Petrašiūnų elektrinės teritorijoje. Pervežant metalo laužą Tiekėjas jį pasveria teritorijoje esančiomis automobilinėmis svarstyklėmis ir iškrauna į nurodytą vietą.
6.12. Sutarties galiojimo laikotarpiu Tiekėjas turi registruoti ir saugoti visus gaunamus ir siunčiamus bei kitus dokumentus, susijusius su Sutarties vykdymu.
6.13. Tiekėjas privalo registruoti bei apskaityti demontavimo Darbus (pildomas statybos Darbų žurnalas teisės aktuose numatyta tvarka) tiksliai ir sistemingai tokia forma ir detalumu, kad to pakaktų tiksliai nustatyti, jog demontavimo Darbai buvo vykdomi tinkamai (kokybiškai, operatyviai, laikantis, kad visi Tiekėjo sprendimai buvo pagrįsti ir visa veikla vykdoma pagal Sutarties sąlygas).
6.14. Tiekėjas turi pateikti Perkančiajam subjektui, o gavus Perkančiojo subjekto leidimą, ir kitoms, su Projekto įgyvendinimu susijusioms institucijoms (ar bet kokiems Projekto įgyvendinimo patikrinimą ar auditą atliekantiems įgaliotiems asmenims), su Sutarties vykdymu susijusią informaciją, kurios Perkantysis subjektas bet kuriuo metu pareikalautų, leisti bet kuriuo pagrįstu metu atlikti įrašų ir apskaitos, susijusių su Sutarties vykdymu, patikrinimą ar auditą ir pasidaryti jų kopijas Darbų vykdymo metu ar vėliau.
6.15. Darbuotojų sauga ir priešgaisrinės sauga:
6.15.1. Tiekėjas užtikrina, kad jis pats, jo darbuotojai, agentai ir pakviestieji Darbui asmenys, o taip pat subrangovai ir jų darbuotojai, agentai ir pakviestieji, laikosi išskirtoje teritorijoje nustatytų darbuotojų saugos ir sveikatos, gaisrinės saugos taisyklių bei kitų LR galiojančių norminių teisės aktų (įskaitant, bet neapsiribojant tų, kurios numatytos Lietuvos Respublikos socialinės apsaugos ir darbo ministro ir aplinkos ministro 2008 m. sausio 15 d. įsakymu Nr. A1-22/D1-34 „Darboviečių įrengimo statybvietėje nuostatose“). Vykdant Darbus Perkančiojo subjekto teritorijoje, papildomi darbuotojų saugos bei gaisrinės saugos reikalavimai nustatomi akte – leidime Darbų vykdymui veikiančios įmonės teritorijoje, nurodymuose, paskyrose – leidimuose;
6.15.2. Prieš pradedant vykdyti Darbus Tiekėjas tvarkomuoju dokumentu paskiria statybos vadovą, specialiųjų statybos Darbų vadovą, asmenį, atsakingą objekte už Darbų saugą, gaisrinę saugą, aplinkos apsaugą, laikinų elektros linijų eksploatavimą, kranų Darbų vadovą ir t. t. Jei darbai vykdomi veikiančiuose elektros, šilumos įrenginiuose ar jų apsaugos zonose Perkančiajam subjektui privaloma pateikti darbuotojų sąrašą, nurodant darbuotojų turimus kvalifikacinius pažymėjimus ir funkcijų vykdymą (Darbų vadovo, Darbų vykdytojo, brigados nario). Paskyrimų kopijos pateikiamos Perkančiajam subjektui prieš 5 (penkias) darbo dienas iki darbų pradžios. Prieš darbų pradžią privaloma pateikti transporto priemonių sąrašą, kurios įvažiuos į Perkančiojo subjekto teritoriją;
6.15.3. Perkančiojo subjekto teritorijoje visi Darbai vykdomi pagal paskyras – leidimus, Darbai veikiančių šilumos įrenginių apsaugos zonoje – pagal nurodymus Darbui šilumos įrenginiuose, Darbai veikiančių elektros įrenginių apsaugos zonoje – pagal nurodymus Darbui elektros įrenginiuose. Paskyras – leidimus išduoda Tiekėjas. Nurodymų Darbams šilumos ar elektros įrenginiuose išdavimą privaloma derinti su Perkančiuoju subjektu. Prieš Darbų pradžią paskyras – leidimus pasirašytinai suderinti su Perkančiuoju subjektu. Dirbant pagal nurodymus, leidimą pradėti vykdyti Darbus įmonės teritorijoje išduoda Perkantysis subjektas;
6.15.4. Tiekėjas Darbų vykdymo metu nuo galimų išorinių pažeidimų privalo apsaugoti Perkančiojo subjekto esamus įrengimus, tinklus, statinius;
6.15.5. Darbų vykdymo zona ir joje esanti technika turi būti tvarkinga, nuolat valoma ir plaunama (įskaitant statybvietės įvažiavimus / išvažiavimus bei transportui naudojamą gatvės dalį), gamybos atliekos ir šiukšlės (ypač degios) išgabenamos į specialiai paruoštas vietas;
6.15.6. Perkantysis subjektas įsipareigoja suteikti galimybę Tiekėjui naudotis elektros energija, vandeniu, Tiekėjui įsirengus elektros ir vandens apskaitas;
6.15.7. Perkantysis subjektas Darbų vykdymo metu gali tikrinti Darbų saugos, priešgaisrinės saugos, darbo higienos ir sanitarijos ir kitų taisyklių reikalavimų vykdymą;
6.15.8. Tiekėjas privalo vykdyti Perkančiojo subjekto pagrįstus reikalavimus ir pašalinti nustatytus trūkumus ir pažeidimus.
6.16. Atliekų tvarkymas:
6.16.1. Tiekėjas, tvarkydamas atliekas statybvietėje, turi vadovautis Priede Nr. 11 pateikiama informacija.
6.17. Tiekėjo įsipareigojimai:
6.17.1. Tiekėjas turi būti apsirūpinęs būtina technika, patalpomis, transportu, ryšio priemonėmis, kompiuteriais, visa kita pagal gerąją tarptautinę praktiką Darbų atlikimui būtina įranga, medžiagomis ir kitais resursais. Perkantysis subjektas Tiekėjui nesuteiks jokių techninių priemonių, transporto, ryšio ar kitų priemonių ir mechanizmų, reikalingų Sutarties vykdymui;
6.17.2. Tiekėjas Sutarties vykdymui privalės paskirti kvalifikuotus projekto valdymo ir Darbų vadovus bei Darbų prižiūrėtojus, kurie bus atsakingi už Sutarties vykdymą ir kontrolę. Šiems asmenims taikomi kvalifikacijos reikalavimai aprašyti specialiosiose Tiekėjų kvalifikacijos reikalavimuose sąlygose. Tiekėjo paskirti specialistai jų kvalifikacijai keliamus reikalavimus privalo atitikti visą Sutarties laikotarpį;
6.17.3. Perkančiajam subjektui perdavus Tiekėjo Darbų vadovui Darbų zoną pagal Darbų zonos perdavimo ir priėmimo aktą bei joje esančių statinių, įrenginių, inžinerinių tinklų ir susisiekimo komunikacijų planą, Tiekėjas pradeda organizuoti pasirengimo Darbus. Tiekėjui neperdavus Darbų zonos, vykdyti pasirengimo (išskyrus įrangos atsivežimo) Darbus draudžiama;
6.17.4. Tiekėjas privalės sudaryti sąlygas, Perkančiojo subjekto paskirtiems specialistams, reguliariai lankytis pagrindinės įrangos (elektrostatinis filtras) gamyklose vadovaujantis Priede Nr. 12 pateikta informacija.
6.18. Darbų vykdymo zona:
6.18.1. Darbų metu Perkančiojo subjekto teritorijoje vyks technologiniai procesai, kurių metu judėjimas darbų zonoje bus neišvengiamas. Esant poreikiui, šio judėjimo metu Tiekėjas privalės sustabdyti Darbus arba Sutarties šalių suderintomis kitomis priemonėmis, numatytomis Projekte, užtikrinti saugų technologinių procesų atlikimą nestabdant Darbų. Tiekėjas privalės paskirti atsakingą asmenį, kuris turės palaikyti nepertraukiamą ryšį tarp Darbus atliekančių Tiekėjo darbuotojų bei Perkančiojo subjekto. Judėjimo maršrutai ir Darbų stabdymo organizavimas bus numatytas ir derinamas Projekte bei organizuojamas Darbų vykdymo metu.
6.18.2. Po technologinės įrangos montavimo Darbų, Tiekėjas pasirūpina, kad statybvietė būtų išvalyta ir tinkamai perduota eksploatacijai:
6.18.3. Pašalintos visos Darbų metu susidariusios šiukšlės;
6.18.4. Išvalytos vidaus darbo erdvės, kuriose buvo atliekami Darbai ir patalpos, kurios turėjo sąveiką su statybvietėje vykdomais Darbais (praėjimai, buitinės patalpos, higienos patalpos ir panašiai) – valomos grindys, langai, palangės, durys, grindiniai vandens nubėgimo latakai;
6.18.5. Išvalytos lauko darbo erdvės (projekto įgyvendinimo metu naudotos darbų zonos, įrangos ir medžiagų tiekimo kelias) – nuvalyti šaligatviai, keliai, aikštelės.
6.18.6. Nuvalyta technologinė įranga – nauja ar projekto įgyvendinimo metu modifikuota  įranga, jos pamatai, kanalai, vamzdynai, pastato sistemų elementai ir panašiai).
6.19. Tiekėjas gali siūlyti geresnių parametrų prekes, negu nustatytos TDP, t. y. jei:
6.19.1. TDP nurodyta konkreti klasė, kategorija ar pan. – gali būti siūloma ir ne žemesnė kaip TDP nurodyta klasė, kategorija ar pan.;
6.19.2. TDP nurodytos konkrečios ribos, intervalai ar pan. – gali būti siūlomos prekės kurių konkrečios ribos, intervalai ar pan. yra ne siauresni kaip nurodyti TDP;
6.19.3. TDP yra nurodyti konkretūs matmenys, dydžiai ar pan. – gali būti siūlomi ir didesni matmenys, dydžiai ar pan.
7. GARANTIJOS
7.1. Tiekėjas atliktiems darbams suteikia ne trumpesnį kaip LR civilinio kodekso 6.697 straipsnyje numatytą garantinį laikotarpį. Garantinis terminas pradedamas skaičiuoti nuo baigiamojo darbų perdavimo − priėmimo akto pasirašymo datos.
7.2. Tiekėjas neturi teisės skaidyti garantinių įsipareigojimų pagal kitas, nei numatyta šiame skirsnyje, dalis (pvz. judančioms, besidėvinčioms, papildomoms, įrengtoms lauke ar patalpose dalims).
7.3. Visų tiektų įrenginių ir prietaisų garantija turi būti ne mažesnė kaip 24 (dvidešimt keturi) mėnesiai, jeigu atskirai nėra keliami reikalavimai ilgesniam terminui.
8. ETAPAI
8.1. ŠAT įrengimo projektas bei Darbai skaidomi į etapus, atskiri projekto etapai privalės būti įgyvendinti Sutartyje nurodytais terminais:
	Etapas
	Pavadinimas

	1
	TDP parengimas pagal TP

	2
	Pamatų įrengimas

	3
	Naujos įrangos pristatymas į objektą ir montavimas

	4
	Vamzdynų prijungimas, aptarnavimo aikštelių konstrukcijų rekonstravimas bei naujų įrengimas

	5
	Paleidimo / derinimo darbai, personalo mokymai

	6
	Projekto pridavimo procedūros užbaigimas


8.2. Projekto įgyvendinime numatomų procesų įgyvendinimo laikotarpiai atsižvelgiant į darbo sezoniškumą ir personalo prieinamumą pateikiami Priede Nr.13.


9. TECHNINĖS SPECIFIKACIJOS PRIEDAI
	Eil. Nr.
	Pavadinimas
	Pastaba
	Lapai

	1
	2
	3
	4

	1
	22061KAT-01-TP-TS.pdf

KITOS PASKIRTIES INŽINERINIO STATINIO V. KUDIRKOS G. 33D JURBARKO M., STATYBOS PROJEKTAS – TŠ dalis
	-
	81

	2
	22061KAT-01-TP-BD.pdf

KITOS PASKIRTIES INŽINERINIO STATINIO V. KUDIRKOS G. 33D JURBARKO M., STATYBOS PROJEKTAS – BD dalis
	-
	132

	3
	22061KAT-01-TP-E.pdf

KITOS PASKIRTIES INŽINERINIO STATINIO V. KUDIRKOS G. 33D JURBARKO M., STATYBOS PROJEKTAS – E dalis
	-
	47

	4
	22061KAT-01-TP-PVA.pdf

KITOS PASKIRTIES INŽINERINIO STATINIO V. KUDIRKOS G. 33D JURBARKO M., STATYBOS PROJEKTAS – PVA dalis
	-
	53

	5
	22061KAT-01-TP_SO.pdf

KITOS PASKIRTIES INŽINERINIO STATINIO V. KUDIRKOS G. 33D JURBARKO M., STATYBOS PROJEKTAS – SO dalis
	-
	35

	6
	22061KAT-01-TP-SK.pdf

KITOS PASKIRTIES INŽINERINIO STATINIO V. KUDIRKOS G. 33D JURBARKO M., STATYBOS PROJEKTAS – SK dalis
	-
	159

	7
	22061KAT-01-TP-VN.pdf

KITOS PASKIRTIES INŽINERINIO STATINIO V. KUDIRKOS G. 33D JURBARKO M., STATYBOS PROJEKTAS – VN dalis
	-
	77

	8
	22061KAT-01-TP-SP.pdf

KITOS PASKIRTIES INŽINERINIO STATINIO V. KUDIRKOS G. 33D JURBARKO M., STATYBOS PROJEKTAS – SP dalis
	-
	14

	9
	Reikalavimai įrenginių žymėjimui
	-
	14

	10
	Projektinės dokumentacijos pateikimo reikalavimai
	-
	7

	11
	Atliekų tvarkymo statybvietėje reikalavimai
	-
	11

	12
	Technologinės įrangos gamybos vietos lankymo aprašas
	-
	4

	13
	Objekto darbo išrašas
	-
	1

